Pello Apezetxea Zubiri

Pello Apezetxea Zubiri (Goizueta, Nafarroa Garaia, 1932ko ekainaren 2a - Etxalar, 2022ko martxoaren 17a) euskal apaiza, etnografoa, etnologoa, kultura ekintzailea, idazlea eta ohorezko euskaltzaina izan zen. Ttipi-Ttapa Fundazioaren lehendakaria izan zen, bai eta Herria 2000 Eliza erakundeko kide, eta Usoa nekazari kooperatibaren sorreran ere lan egin zuen. 1955tik 1965era Etxarri Aranazko apaiza eta Parrokiako koruko zuzendaria izan zen.

Idazle oparoa da, euskal kultura eta etnografiari buruzko liburu ugari idatzi baitzituen. 2006ko azaroaren 26an ohorezko euskaltzain izendatu zuten. Aspalditik Etxalarko Andre Maria elizako apaiza izan zen, 2015ean herri horretako apaiz izaten 50 urte bete zituen (1965etik), horregatik Etxalarko parrokiak omenalditxo bat egin zion, oroitzapen seinale gisara.Pello Apezetxea omendu dute Etxalarren 50 urte bete dituelako herrian apez. 2015eko irailaren 16a. Erran.eus

2017an udalerri horretako disko-formako hilarriei buruzko Joandakoen oroigarriak; Etxalarko hilarriak liburua argitaratu zuen.

 Idazlanak 
Zenbait liburu idatzi zituen Etxalarri buruz:
 Etxalarko Usategiak artikulua, Cuadernos de Etnología y Etnografía de Navarra (1999)
 Bi erreka arteko Andre Maria Eliza (2006)
 Etxalarko etxeen izenak [Patxi Salaberrirekin elkarlanean] (2009)
 Etxalarko historiaren zenbait jakingarri (2009). Lehenbiziko atala 800. urtetik 1600. urtera antolatuta dago. Mendez mendeko jakingarriak sartu ta daude: udal kontuak, elizakoak, gerra, kontrabandoa, usategiak, populazioa, argazki zaharrak… 300 orriko liburu mardula eta interesgarria da.
 Joandakoen oroigarriak; Etxalarko hilarriak (2017).

 Erreferentziak 

 Kanpo estekak 
 ONDARE KULTURALA - Pello Apezetxea Zubiri Etxalar herriko webgune ofizialean, biografia eta hainbat argazkirekin.
 Pello Apezetxearen fitxa irakurgai. Euskaltzaindia.eus
 Pello Apezetxea apezari elkarrizketa. 2017ko urtarrilaren 24a. Noticias de Gipuzkoa 

Kategoria:Euskal Herriko etnografoak
Kategoria:Euskal Herriko etnologoak
Kategoria:Euskal Herriko historialariak
Kategoria:Euskaltzain ohorezkoak
Kategoria:Nafarroa Garaiko apaizak
Kategoria:Goizuetarrak
Kategoria:Etxalartarrak